**Проект!**

**ДО**

**ОБЩИНСКИ СЪВЕТ**

**КАЙНАРДЖА**

**ДОКЛАДНА ЗАПИСКА**

Относно: изменение и допълнение на Наредба за определяне и администриране на местни такси и цени на услуги в община Кайнарджа

Дами и господа общински съветници, уважаеми кметове,

С Наредбата за определяне и администриране на местните такси и цени на услуги в община Кайнарджа се уреждат отношенията, свързани с определянето и администрирането на местните такси и цени на предлаганите в община Кайнарджа услуги, реда и срока на тяхното събиране. В държавен вестник брой 71 от 11.08.2020 г. е обнародван Закон за изменение и допълнение на Закона за местните данъци и такси (ЗИЗМДТ). В преходните и заключителни разпоредби е създаден е нов § 3 (1) в сила от 11.08.2020 г., съгласно който Общинският съвет може да освободи от заплащане на такса битови отпадъци за услугата по сметосъбиране и сметоизвозване за определен период от 2020 г. задължените лица предприятия, които вследствие на извънредното положение, обявено с решение на Народното събрание от 13 март са преустановили стопанската си дейност, осъществявана в недвижим имот на територията на общината.

Съгласно §3 (2) Преустановяването на дейността за съответния период се удостоверява от лицата по ал.1 с финансови и други документи, по ред и начин определен от общински съвет.

**Причини, налагащи приемането на изменението и допълнението на наредбата:**  актуализиране на наредбата с действащата нормативна уредба съгласно настъпилите допълнения в ЗМДТ. **Финансови и други средства, необходими за прилагане на новата уредба:** Проектът на предлаганото изменение и допълнение не изисква нови финансови или други средства.

Предвид гореизложеното предлагам на Общински съвет Кайнарджа да приеме следното:

РЕШЕНИЕ

На основание чл. 21, ал.2 от ЗМСМА, във връзка с §3, ал.1 и 2 от Преходните и заключителни разпоредби на ЗИЗМДТ, и съгласно Решение № 121 по Протокол № 15/30.10.2020 г. на Общински съвет Кайнарджа, Общински съвет Кайнарджа изменя и допълва Наредбата за определяне и администриране на местните такси и цени на услуги в община Кайнарджа, както следва:

1. В преходните и заключителни разпоредби се създава нов § 9 със следните алинеи:
2. Освобождават се от заплащане на такса битови отпадъци за услугата по сметосъбиране и сметоизвозване задължените лица предприятия, преустановили стопанската си дейност в недвижимия имот, вследствие на извънредно положение обявено с решение на Народното събрание от 13 март 2020 г. Освобождаването е само за периода на извънредното положение от 13 март 2020 г. до 13 май 2020 г.
3. Преустановяването на дейността за съответния период се удостоверява от лицата по ал.1 с финансови и други документи, както следва:

* Касови отчети от фискалните устройства за периода на извънредното положение;
* Отчетни регистри- дневник на покупките и дневник на продажбите (чл.124, ал.1 от ЗДДС) и съответната справка- декларация по чл.125, ал.1 от ЗДДС за периода на извънредното положение;
* Рекапитулации на ФРЗ за периода на извънредното положение;
* Справка за отработените дни, отпуски, отсъствия за периода на извънредното положение;
* Документ удостоверяващ, че не са се възползвали от мярката 60 на 40;
* Декларация по чл.313 от НК.

Служителят от общинската администрация (орган по приходите), има право да изисква и други различни от изброените по горе финансови и други документи доказващи преустановяването на стопанската дейност на съответното предприятие за периода на извънредното положение.

1. Управителят или упълномощеното от него лице подава искане за освобождаване от услугата по сметосъбиране и сметоизвозване в Местни данъци и такси- Кайнарджа, придружено с гореописаните финансови документи в срок до 30 декември 2020 г.
2. Доброволно платените суми на такса битови отпадъци за услугата по сметосъбиране и сметоизвозване не се възстановяват по банкова сметка на данъчнозадължените лица. Същите ще бъдат прихванати за бъдещи данъчни задължения за такса битови отпадъци.
3. Създава се нов §10: „Измененията и допълненията на Наредбата за определянето и администрирането на местните такси и цени на услуги в Община Кайнарджа влизат в сила от датата на приемане на решението.“

**ЛЮБЕН СИВЕВ**

*Кмет на Община Кайнарджа*

Изготвил:

Дияна Кирова- старши експерт „МДТ”